Ženska grupa Karlovac KORAK, Vladka Mačeka 6, Karlovac daje pojašnjenja i izmjene Poziva na dostavu ponuda u postupku nabave Rekonstrukcija nekretnine za izvaninstitucijske usluge, kako slijedi:

**POJAŠNJENJA POZIVA NA DOSTAVU PONUDA**

Naručitelj je zaprimio sljedeće upite ponuditelja:

**Upit 1:**

Poštovani

Vezano uz objavljeni poziv za dostavu ponude  - Rekonstrukcija nekretnine za izvaninstitucijske usluge Ženske grupe Karlovac KORAK, evidencijski broj 3.1./2021 ljubazno Vas molim pojašnjenje odredbi koje se odnose na  dokazivanje raspolaganja stručnjacima i oslanjanje na druge subjekte.

Naime, nedvojbeno je da se po pitanju stručnjaka možemo osloniti na sposobnost članova zajednice ili drugih subjekata uz ispunjenje određenih uvjeta.

Kod toga Vas molimo pojašnjenje koje se odnosi na navod kako:  „Ponuditelj u ponudi mora dokazati za gospodarske subjekte na čiju se sposobnost oslanja:

•             da ne postoje osnove za njihovo isključenje….“ – na koji način to Ponuditelj mora dokazati?

**Odgovor 1:**

Razlozi isključenja propisani su točkom 3.1. Poziva na dostavu ponuda. Dakle, za navedene subjekte na koje se ponuditelj oslanja potrebno je dostaviti dokumentaciju iz točke 3.1. Poziva.

**Upit 2:**

Nadalje Vas molim pojašnjenje točke 5.14. Poziva točka A.

- Dokaz da izvođač ima zaposlenog inženjera gradilišta i/ili voditelja radova ili Ugovor o poslovnoj suradnji s drugim izvođačem koji izvodi radove na istoj građevini (u svojstvu člana zajednice ponuditelja ili podugovaratelja), sukladno odredbama čl. 25.b stavku 3. Zakona o poslovima i djelatnostima prostornog uređenja i gradnje – ukoliko se oslonimo na nekog drugog subjekta koji nam Izjavom o ustupanju resursa dopusti korištenje stručnjaka nismo u mogućnosti dokazati da imamo zaposlenog stručnjaka, na koji način udovoljiti ovom traženju u slučaju oslanjanja na drugi subjekt koji nije član Zajednice ponuditelja?

**Odgovor 2:**

Inženjeri gradilišta odnosno voditelji radova sukladno odredbama čl. 30. st. 1 te odredbama čl. 86. st 1. Zakona o poslovima i djelatnostima prostornog uređenja i gradnje moraju biti zaposlenici izvođača, te se ne mogu angažirati ugovorom o djelu nego ugovorom o poslovnoj suradnji.

Nadalje, kako je propisano točkom 5.2. Poziva, gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz relevantno stručno iskustvo, samo ako će ti subjekti izvoditi radove za koje se ta sposobnost traži.

Dakle, ukoliko se ponuditelj osloni na drugi gospodarski subjekt radi ispunjenja uvjeta iz točke 3.2.4. Poziva, onda se primjenjuje čl. 25.b stavak 3. Zakona o poslovima i djelatnostima prostornog uređenja i gradnje, odnosno taj gospodarski subjekt mora biti ili član zajednice ponuditelja ili podugovaratelj, te će u tom slučaju odabrani ponuditelj nakon donošenja Odluke o odabiru, a prije potpisa ugovora o nabavi morati Naručitelju dostaviti ugovor o poslovnoj suradnji s drugim izvođačem koji izvodi radove na istoj građevini (u svojstvu člana zajednice ponuditelja ili podugovaratelja) iz kojeg će biti vidljivo da je osigurano sudjelovanje navedene stručne osobe u građenju.

**Upit 3**

Molimo Vas pojašnjenje za dio troškovnika 2.4. BRAVARSKI RADOVI.

 U troškovniku su pozicije 30, 26, 25a, 20, 16, 15, 14, 13, 10 i 3a u aluminiju,

a u shemama je samo pozicija 30 označena kao alu stolarija, a sve ostalo je PVC stolarija.

 Molim Vas da se usklade troškovnik i sheme stolarije.

**Odgovor 3:**

Temeljem upita ponuditelja, Naručitelj objavljuje izmijenjenu mapu Izvedbenog projekta – Arhitektonski projekta.

Nadalje, naručitelj je naknadnom kontrolom troškovnika uočio pogrešku u stavkama 2.3.5. i 2.3.6. troškovnika te iste mijenja.

Temeljem navedenih izmjena Naručitelj produžuje rok za dostavu ponuda do **7.7.2021. do 11,00 h.**

U prilogu ovog dokumenta, Naručitelj objavljuje:

* Poziv na dostavu ponuda v2 s vidljivim izmjenama
* Prilog 6 Troškovnik v2 s vidljivim izmjenama
* Izvedbeni projekt Arhitektonski projekt v2

**Svi ponuditelji dužni su u ponudi dostaviti troškovnik v2 inače će njihova ponuda biti odbijena.**